32001R2105
L 283/11
JURNALUL OFÍCIAL AL UNIUNII EUROPENE
REGULAMENTUL (CE) NR. 2105/2001 AL COMISIEI
din 26 octombrie 2001
de modificare a Regulamentului (CE) nr. 1093/2001 privind importurile de cânepă
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1673/2000 al Consiliului din 27 iulie 2000 privind organizarea comună a piețelor în sectorul inului și cânepei pentru fibre (1), în special articolele 9 și 14,
întrucât:
(1)
Regulamentul (CE) nr. 1093/2001 al Comisiei (2), de modificare a Regulamentului (CE) nr. 245/2001 (3) de stabilire a normelor de aplicare a Regulamentului (CE) nr. 1673/2000, prevede noi reglementări privind importurile de cânepă. Articolul 2 din Regulamentul (CE) nr. 1093/2001 prevede că aceste reglementări trebuie să se aplice de la data de 1 noiembrie 2001.
(2)
Elaborarea unor măsuri naționale care să corespundă noilor reglementări privind importurile de cânepă necesită modificări naționale legislative, administrative și practice majore. Drept urmare, există posibilitatea ca unele state membre să nu poată garanta aplicarea noilor reglementări la data avută în vedere, data de 1 noiembrie 2001. Statelor membre trebuie să li se acorde timp suplimentar pentru a se asigura aplicarea reglementărilor în același timp și în aceeași manieră, astfel încât pentru aplicarea noilor reglementări ar trebui stabilită o nouă dată, data de 1 mai 2002. În consecință, măsurile de control în vigoare înainte de acea dată trebuie să se aplice în continuare până la data de 30 aprilie 2002.
(3)
Măsurile prevăzute de prezentul regulament sunt conforme cu avizul Comitetului de gestionare a fibrelor naturale,
ADOPTĂ PREZENTUL REGULAMENT:
Articolul 1
La articolul 2 din Regulamentul (CE) nr. 1093/2001, data de „1 noiembrie 2001” se înlocuiește cu data de „1 mai 2002” și data de „31 octombrie 2001” se înlocuiește cu data de „30 aprilie 2002”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 octombrie 2001.